PlayStation Plus Premium

PlayStation Plus Premium, ամպային (առցանց) խաղերի համար նախատեսված բաժանորդագրությամբ հասանելի ծառայություն, որը մշակվել է Sony Interactive Entertainment ընկերության կողմից։ Ծառայությունը թույլ է տալիս օգտատերերին հեռարձակել PlayStation 2, PlayStation 3 և PlayStation 4 խաղերը PlayStation 4, PlayStation 5 և անհատական համակարգիչների համար։ 

Ծառայությունը ոչ PlayStation-ի համար հեռարձակելում համար, անհրաժեշտ է DualShock 3, 4, DualSense կամ այլ XInput վահանակ։ Ընկերությունը խորդուրդ է տալիս օգտագործել 5 Մբիթ/վ արագությունից ոչ ցածր, արագությամբ համացանց։

Պատմություն 
PlayStation Now պլատֆորմը հիմնադրվել է Gaikai ընկերության տեխնոլոգիայի հիմքով։ 2012 թվականին Gaikai ընկերության ներդրումները կրճատվեցին, իսկ ընկերությունը սկսեց փնտրել գնորդ։ Իր հերթին, Sony ընկերությունը հետաքրքրված էր ամպային խաղերի համակարգով և դիտարկում էր հնարավորություն գնելու Gaikai կամ նրա հակառակորդ OnLive։ Sony ընկերության որոշումը կայացրեց Gaikai-ի օգտին, և գնեց Gaikai-ը 380 միլլիոն դոլարով։ 

Ծառայությունը առաջին անգամ ցուցադրել է 2014 թվականի հունվարի 7-ին CES 2014-ի ժամանակ։ Ցուցադրումը հիմնականում անց կացվեց The Last of Us, God of War: Ascension, Beyond: Two Souls և Puppeteer խաղերի վրա։ Հայտնի դարձավ, որ PlayStation Now-ի ցուցադրումը, հարվածել է GameStop խաղերի վաճառքով զբաղվող խանութի արժեթղթերին, որոնք նվազել էին 9%-ով։ 

2014 թվականի սկզբին, հայտարարվեց, որ ծառայության բետա տարբերակը կթողարկվի ԱՄՆ-ի օգտատերերի համար արդեն իսկ հունվարին, իսկ ընդհանուր տարբերակի թողարկում պլանավորվում է 2014 թվականի ամռանը։ Փետրվարի սկզվին ընկերությունը սկսեց փորձարկել ծառայությունը ԱՄՆ-ի տարածքում՝ ընտրված խաղացողների շրջանում։ Բետա տարբերակի փորձարկման երկրորդ ալիքը սկսվեց մարտի վերջին։ Ապրիլի ամսվա մեջ թողարկվեց թարմացման նոր տարբերակ 2․0, որում հասանելի դարձան 19 խաղեր (ցանկը ընդլայնվեց 2014 թվականի ապրիլի երկրորդ կեսին)։ 2014 թվականի մայիսին փորձակման շրջանակը մեծացավ ընդգրկելով ավելի շատ մասնակիցներ։ Ընկերությունը առանձնահատուկ ուշադրություն է դարձնում ներբեռնման ժամանակին, որից հետո միայն խաղացողը կարող է խաղալ։ 2014 թվականի ապրիլին տեղեկություն տարածվեց այն մասին, որ ընկերությունը պլանավորում է թողարկել BRAVIA հեռուսատցույցներ, որոնք արդեն օժտված են PlayStation Now-ով, նախատեսված ԱՄՆ-ի համար, այսինքն խաղացողների կարող էին խաղալ խաղերը չունենալով խաղային համակարգ, հայտարարության մեջ ասված էր նաև, որ ընկերությունը մշակում է թարմացումներ PlayStation 3-ի համար, ավելի ուշ հայտնի դարձավ, որ աշխատանքներ է տարվում նոր տարբերակի վրա նախատեսված PlayStation 4-ի համար։ PlayStation 4-ի համար նախատեսված տարբերակի փորձարկումները սկսվեց 2014 թվականի մայիսի երկրորդ կեսին։ 

2014 թվականի հունիսի 30-ից սկսած բետա փորձնական տարբերակով օժտված էին ընկերության կողմից թողարկված հեռուսացույցների որոշ մոդելներ։ 

Ծառայությունը բետա տարբերակից ամբողջական տարբերակի անցում կատարեց 2015 թվականի հունվարի 13-ին։ Սկսած 2015 թվականի հունվարից ծառայությունը անցում կատարեց վճարի բաժանորդագրության մոդելին։ Այս տարբերակը փոխարինելու եկավ առանձին խաղեր գնելու վճարմանը։ Ճապոնիայում ծառայությունը հասանելի դարձավ միայն 2015 թվականի սեպտեմբերի 16-ին։ Արդեն 2015 թվականի հունվարի կեսից ծառայությունը ամբողջությամբ թողարկվել էր ողջ ԱՄՆ-ի տարածքով։ 2019 թվականի վերջին ծառայության ամսական վճարը կազմում էր 9,99 դոլար, և առաջարկում էր 800 խաղից բաղկացած գրադարան, որը իր մեջ էր կրում PlayStation 2, PlayStation 3 և PlayStation 4 համար նախատեսված խաղեր։

Ծանոթագրություններ 

Խաղեր
Առցանց ժամանց
Առցանց ծառայություններ
Ծառայություններ ըստ երկրի